RuPaul
<s>RuPaul Andre Charles (; rođen 17. 11. 1960. godine), profesionalno poznat po mononimu RuPaul, američki je glumac, dreg kvin, televizijska ličnost, pevač i tekstopisac.</s><s>Od 2009. godine producira i vodi takmičarski rijaliti-program RuPaulova dreg trka, za koju je dobio dve Prajmtajm Emi nagrade.</s>

<s>Biografija 
RuPaul je rođen i odrastao u San Dijegu, a kasnije se preselio u Atlantu da studira izvođačke umetnosti.</s><s>Nastanio se u Njujorku, gde je postao glavna atrakcija klupske scene.</s><s>RuPaul je međunarodnu slavu stekao kao dreg kvin sa objavom svog debitantskog singla Supermodel (You Better Work), koji je kasnije objavljen i na njegovom prvom studijskom albumu Supermodel of the World (1993).</s><s>Godine 1996. postao je portparol za MAC Cosmetics, prikupljajući novac za Mac AIDS fond, čime je postao prvi dreg kvin koji je plasirao kozmetičku kampanju.</s><s>Te godine je dobio svoj vlastiti tok-šou na VH1, RuPaul šou, koji je emitovan dve sezone pre nego što je počeo da održava jutarnju radio-emisiju na WKTU-u sa Mišel Visaž.</s><s>Kao muzički izvođač do sada je snimio 11 albuma.</s>

<s>Kao glumac, RuPaul je nastupao u sledećim filmovima: Crooklyn (1994), The Brady Bunch Movie (1995), To Wong Foo, Thanks for Everything!</s><s>Julie Newmar (1995), But I'm a Cheerleader (1999), Hurricane Bianca (2016) i originalnoj Netfliksovoj seriji Girlboss (2017).</s><s>Objavio je i dve knjige: Lettin' It All Hang Out (1995) i Workin' It!</s><s>RuPaul's Guide to Life, Liberty, and the Pursuit of Style (2010).</s><s>Pored toga, do sada je proizvedeno deset sezona RuPaulove dreg trke koje su inspirisale spin-of serije poput RuPaulov dreg ju i RuPaulova dreg trka: Ol stars.</s><s>Takođe, kao voditelj je uključen i u emisije: Skin Wars, Good Work i Gay for Play Game Show Starring RuPaul.</s>

<s>RuPaul je zapažen među dreg kvinovima i zbog sopstvene ravnodušnosti prema rodu u kom mu se ljudi obraćaju - i „on” i „ona” se smatraju prihvatljivim, kako je navedeno u njegovoj autobiografiji.</s><s>Takođe, RuPaul je igrao muškarca u nizu uloga, a javno nastupa kako u dregu, tako i izvan njega.</s>

<s>Diskografija</s>

<s>Studijski albumi 
 Supermodel of the World (1993)
 Foxy Lady (1996)
 Ho Ho Ho(1997)
 Red Hot (2004)
 Champion (2009)
 Glamazon (2011)
 Born Naked (2014)
 Realness (2015)
 Slay Belles (2015)
 Butch Queen (2016)
 American (2017)</s>

<s>Reference</s>

<s>Literatura</s>

<s>Spoljašnje veze</s>

<s></s>

<s>Američki manekeni
Američki pjevači
Američki TV-voditelji
LGBT osobe iz Sjedinjenih Američkih Država
LGBT aktivisti i aktivistkinje
LGBT muzičari i muzičarke
Gej glumci</s>

